
Н А Р Е Д Б А
 
№ 27  

ЗА РЕДА ЗА ПОЛУЧАВАНЕ И УПРАВЛЕНИЕ НА ДАРЕНИЯ ОТ ОБЩИНА МИЗИЯ











Приета с Решение № 453 по Протокол № 53 от 29.12.2014 г. от Общински съвет Мизия; Изменена и допълнена с Решение № 192 по Протокол № 26/ 24.04.2025 г.


РЕГИСТРАЦИЯ НА ИЗВЪРШЕНИТЕ ИЗМЕНЕНИЯ В ДОКУМЕНТА

	№ и дата на изменение
	Основание за изменението
	Изменени, отменени и нови /чл., ал., т./
	Дл. лице /подпис/

	1/ 24.04.2025 г.
	Решение № 192 по Прот. № 26 от 24.04.2025 г.
	чл. 11, ал. 1, т. а; б; в.
	Д. Пожарашка

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	
























І. ОБЩИ ПОЛОЖЕНИЯ

Чл. 1. Настоящата наредба урежда реда и условията за получаване на дарения, направени от физически и юридически лица в полза на община Мизия и нейни организационни структури и поделения, както и контрола при стопанисване и използване на даренията и спазване на волята на дарителите. 
Чл. 2. Тази наредба има за цел да стимулира дарителството в полза на община Мизия и нейните граждани, чрез създаване на прозрачни процедури за приемане и управление на даренията и на отчетност за тяхното стопанисване и за стриктно спазване на волята на дарителите, както и недопускането на злоупотреби с общественополезния характер на дарителството, с авторитета и доброто име или имуществените интереси на община Мизия. 
ІІ. ДАРИТЕЛИ, ДАРЕНИЯ И БЕНЕФИЦИЕНТИ

Чл. 3. Дарители на община Мизия могат да бъдат всички български и чуждестранни физически и юридически лица. 
Чл. 4. На община Мизия могат да бъдат дарявани, съответно тя може да приема дарения под формата на: 
1. труд и услуги; 
2. вещи; 
3. пари.
Чл. 5. Получатели на даренията (дарени) могат да бъдат: 
1. Община Мизия; 
2. кметствата; 
3. общинските образователни, културни и социални учреждения. 

ІІІ. УСЛОВИЯ ЗА ДАРИТЕЛИТЕ И ДАРИТЕЛСТВОТО

Чл. 6. Не могат да бъдат дарители: 
1. лица, осъдени с влязла в сила присъда; 
2. лица, обвинени в извършване на престъпление, до приключване на съдебното производство и оправдаването им.; 
3. юридически лица, в чиито управителни или надзорни съвети участват лица по т. 1 и т. 2; 
Чл. 7. Не се приемат дарения от дарители: 
1. които противоречат на морала и добрите нрави; 
2. поради своя характер или условия са в състояние да накърнят или променят политиката на община Мизия, да доведат до нарушения на нормативната уредба на общината, на общия градоустройствен план и други стратегически документи; 
3. на парични средства, когато условие на дарението е избягване или заобикаляне на Закона за обществените поръчки; 
4. в дългосрочен план предполагат получаването на преки стопански облаги от страна на дарителя; 
5. не се приемат дарения от анонимни дарители. 
Чл. 8. Не могат да бъдат дарявани: 
1. Общински съвет Мизия. 
Чл. 9. Дарения в полза на общинските образователни учреждения могат да се правят, съответно получават, само ако чрез даренията не се оказва пряко или косвено въздействие върху учебната програма и съдържанието на обучението. 
Чл. 9 а „Дарения под формата на труд се приемат за извършване на дейности, които са залегнали в плановете за развитие на Община Мизия и съответната дейност се извършва на базата на предварително, издадени разрешения и утвърдени проекти от Община Мизия. 
Чл. 10. Независимо от разпоредбите на този раздел лицата, оправомощени по силата на тази наредба да приемат дарения, могат винаги да откажат да приемат дарение от физическо или юридическо лице, когато у тях се пораждат съмнения в безкористността на дарението, без да е необходимо да мотивират отказа си.

ІV. ПРИЕМАНЕ НА ДАРЕНИЯТА
[bookmark: _GoBack]Чл. 11. С Решение № 453 по Протокол № 53 от 29.12.2014 г. от Общински съвет Мизия, съобразно вида и стойността на даренията, същите се приемат, както следва: 
(1) /изм. и допъл. с Реш. № 192 по Прот. № 26/24.04.2025 г./ Дарения на пари, вещи и труд/услуги: 
а). до 5 000 лв. /до 2556,46 €/. – от кметовете на кметства и директорите на
образователни, културни и социални учреждения; от кмета на община Мизия, съгласно волята на дарителя
б). от 5 000 лв. до 100 000 лв. /от 2556,46 € до 51 129,19 €/. – от Кмета на Община Мизия; 
в). над 100 000 лв. /над 51 129,19 €/. – от Общински съвет Мизия. 
(2) Оценката на стойността на даренията се прави от длъжностното лице, до когото е адресирано предложението за дарение, на базата на пазарни цени на съответните вещи или дейности. Съответното длъжностно лице носи отговорност за преценката си и решава дали да приеме дарението или да информира за акта на дарение висшестоящият орган, който да приеме дарението по силата на тази наредба. 
Чл. 12. Дарения в полза на образователни или културни учреждения се приемат от техните директори, които носят отговорност за спазването на изискването на чл. 9. 
Чл. 13. ( 1 ) Дарението на парични средства и/или вещи или дарения под формата на безвъзмездно предоставяне на услуги чрез изпълнение на строителни и монтажни работи, поддръжка, ремонт или разрушаване на сгради, почистване, озеленяване и други благоустройствени дейности в полза на общината, се извършва от кмета на община Мизия или кметовете на кметства с писмен договор и чрез предаване на вещта/извършване на услугата, при спазване на разпоредбите на чл. 11. Предаването на вещите/извършените услуги се извършва по опис и приемо-предавателен протокол. Стойността на вещите/извършените услуги се доказват чрез представяне на финансово- счетоводни отчетни документи, включително за стойността на вложените материали и труд, които се прилагат към договора за дарение. 
(2) Издаването на необходимите разрешения и утвърждаването на проекти за осъществяване на дарения под формата на безвъзмездно предоставяне на услуги/труд от страна на дарителя, са за сметка на Община Мизия, освен ако дарителят поеме и тези разноски за своя сметка. 
Чл. 14. Дарения, за реализирането на чиято цел се налага съфинансиране от Община Мизия, независимо от техния размер се приемат от Общински съвет Мизия. 

V. УПРАВЛЕНИЕ НА ДАРЕНИЯТА
КОНТРОЛ
Чл. 15. (1) Даренията се ползват и управляват точно съгласно волята на дарителя. (2) Отговорността за спазването на волята на дарителя, както и за ползването, 
управлението и поддръжката на даренията се носи от длъжностното лице, приело дарението по силата на тази наредба. 
Чл. 16. Разходването на дарени парични средства става от длъжностното лице, приело дарението, при спазване на разпоредбите на Закона за обществените поръчки. 
Чл. 17. Дарителите на преместваеми съоръжения са длъжни да осигурят поддръжката им, освен ако в договора за приемане на дарението е указано друго. В противен случай същите се отстраняват от община Мизия. 

VІ. РЕГИСТЪР НА ДАРЕНИЯТА
 Чл. 18. (1) Всички дарения, направени в полза на община Мизия, нейните кметства, образователни, културни и социални учреждения се обявяват в публичен регистър в интернет, с копие на хартиен носител. 
(2) Регистърът съдържа информация за даренията по раздели: 
1. дарения на труд/услуги; 
2. дарения на вещи; 
3. дарения на пари. 
(3) Всеки от разделите на регистъра съдържа информация, както следва: 
1. дата на дарението; 
2. дарител; 
3. дарен (бенефициент) 
4. вид на дарението (пари, вещ, услуга) 
5. стойност на дарението; 
6. условие на дарението; 
7. информация за изпълнение волята на дарителя. 
(4) Всяко длъжностно лице, упълномощено по силата на тази наредба да получава дарения в полза на община Мизия (кмет, заместник кмет, директори на образователни, културни и социални учреждения) е длъжно да го обяви в публичния регистър. Необявяването на дарение дава основание на общински съвет да поиска проверка за установяване на евентуален опит за прикриване на факти и обстоятелства около дарението, които противоречат на нормите на тази наредба.
(5) Информацията в регистъра се съхранява за вечни времена. 

VІІ. ПОПУЛЯРИЗИРАНЕ НА ДАРИТЕЛСТВОТО
Чл. 19. Всеки дарител има право да получи свидетелство – договор за дарение. Свидетелствата се изработват по единен унифициран образец за цялата община Мизия, освен ако в нормативен акт е указано друго. 

ПРЕХОДНИ И ЗАКЛЮЧИТЕЛНИ РАЗПОРЕДБИ 
§ 1. В срок от шест месеца от датата на приемане на тази наредба кметът на община 
Мизия се задължава да постави в действие публичния регистър на даренията. 
§ 2. Контролът за спазване на наредбата се възлага на кмета на общината. 
§ 3. Наредбата се приема на основание чл. 21, ал. 1, т. 14 от Закона за местното самоуправление и местната администрация. 
§ 4. Настоящата Наредба е приета с Решение № 453 по Протокол № 53 от 29.12.2014 година, влиза в сила след влизане в сила на решението на Общински съвет и публикуването ѝ на сайта на Община Мизия. 
§ 5. Измененията и допълненията на Наредбата се извършват от Общинския съвет. 

ОБЩИНСКИ СЪВЕТ – МИЗИЯ

ПРЕДСЕДАТЕЛ: /п/
ТАТЯНА СПАСОВА

ЗАМ. ПРЕДСЕДАТЕЛ:   /п/                                        ЗАМ. ПРЕДСЕДАТЕЛ: /п/
ВЛАДИСЛАВА БЛАГОЕВА                                      ВЪЛЧО ЗЛАТАНОВ

СЪТРУДНИК ОбС: /п/
НАДЯ ГЕЧЕВА

    Образец –
 	    Договор за дарение от юридическо лице 


Д О Г О В О Р
за дарение от юридическо лице

Днес ...................20..... год. в гр. Мизия, между страните: 
1.............................................................................................................., със седалище и адрес на управление....................................................................................................................., ЕИК .........................., представляван/а/ от...................................  ЕГН......................................., на длъжност ............................................., наричан/а/ за краткост ДАРИТЕЛ от една страна и 
2. Община Мизия, гр. Мизия, ул. „Георги Димитров” № 25-27, БУЛСТАТ  000193088,  представлявана от кмета Валя Берчева, наричана за краткост ДАРЕН, на основание чл.13 от Наредбата за реда за получаване и управление на дарения от Община Мизия, се сключи настоящия договор за следното: 
Чл. 1. ДАРИТЕЛЯТ дарява на ДАРЕНИЯ следните вещи /парични средства/, а именно:.............................................................................................................................................. единична стойност...............лв./евро/  /словом/......................................../ на обща стойност.............................................../................................................................ /лв./евро/. 
Чл. 2. ДАРЕНИЯТ заявява, че е съгласен и приема с благодарност дарението по описаните в чл.1 на настоящия договор вещи / парични средства/. 
Чл. 3. Приемането на дарението се извършва чрез предаване на вещите по опис с приемателно-предавателен протокол, подписан от представители на двете страни при спазване на разпоредбите на чл. 11 от Наредбата. 
Чл. 4. Подробно описаните в чл. 1 вещи /парични средства/ се даряват с цел да 
бъдат предоставени безвъзмездно на Община Мизия за нуждите на ........................................................................................................................................................... 
Чл. 5. За всички неуредени в настоящият договор случаи се прилагат разпоредбите на българското материално и процесуално законодателство. В изпълнение на чл. 18 от Наредбата за реда за получаване и управление на дарения от Община Мизия този договор трябва да се обяви в публичния регистър. 
Настоящият договор се състави в два еднообразни екземпляра по един за всяка от страните. 
ДАРИТЕЛ:                                                        ДАРЕН: ...........................................                     
                                                                                               КМЕТ НА ОБЩИНА МИЗИЯ
                                                                                                       /ВАЛЯ БЕРЧЕВА/ 
     Образец – 
      Договор за дарение от физическо лице 

Д О Г О В О Р
за дарение от физическо лице
Днес ...................20..... год. в гр. Мизия, между страните:
1................................................................................................, живущ в………………….   ................................................................... Притежаващ л. к. №................................, изд. на .....................от ......................... ЕГН........................................ наричан/а/ за краткост ДАРИТЕЛ от една страна и 
2. Община Мизия, гр. Мизия, ул. „Георги Димитров” № 25-27, БУЛСТАТ 000193088, представлявана от кмета Валя Берчева, наричана за краткост ДАРЕН, на основание чл. 13 от Наредбата за реда за получаване и управление на дарения от Община Мизия, се сключи настоящия договор за следното: 
Чл. 1. ДАРИТЕЛЯТ дарява на ДАРЕНИЯ следните вещи /парични средства/, а именно:..............................................................................................................................................единична стойност............................лв./евро/ /словом/.............................................................../ на обща стойност..................................../..................................................................../лв./евро/.
Чл. 2. ДАРЕНИЯТ заявява, че е съгласен и приема с благодарност дарението по описаните в чл.1 на настоящия договор вещи / парични средства/. 
Чл. 3. Приемането на дарението се извършва чрез предаване на вещите по опис с приемателно-предавателен протокол, подписан от представители на двете страни при спазване на разпоредбите на чл. 11 от Наредбата. 
Чл. 4. Подробно описаните в чл. 1 вещи /парични средства/ се даряват с цел да бъдат предоставени безвъзмездно на Община Мизия за нуждите на .........................................................................................................................................................
Чл. 5. За всички неуредени в настоящия договор случаи се прилагат разпоредбите на българското материално и процесуално законодателство. В изпълнение на чл. 18 от Наредбата за реда за получаване и управление на дарения от Община Мизия този договор трябва да се обяви в публичния регистър. 
Настоящият договор се състави в два еднообразни екземпляра по един за всяка от страните. 
ДАРИТЕЛ:                                                            ДАРЕН: ............................................ 
                                                                                      КМЕТ НА ОБЩИНА МИЗИЯ 
                                                                                             / Валя Берчева/

                                                                                                Образец – 
                                                                                   Протокол за приемо-предаване на дарение 



ПРОТОКОЛ
За приемо – предаване на дарението

Днес ......................год. подписаният/та ....................................................................... упълномощен представител на Община Мизия, адрес гр. Мизия, ул. „Георги Димитров” № 25-27, 
Удостоверявам, че получих дарението от .................................................................. , с адрес ...................................................... ул............................................... №...................... както следва: ............................................................................................................................................. ........................................................................................................................................................... ........................................................................................................................................................... ........................................................................................................................................................... ........................................................................................................................................................... ........................................................................................................................................................... Дарението е на обща стойност ...................................................................................... ...........................................................................................................................................лв./евро/.
Заявяваме, че дарението ще се изразходи, съгласно дарителската воля и няма да се използва с търговска цел. 



Предал:..........................................                                   Приел:............................................

 /........................................................./                                    /....................................................../

